Τζορτζ Πάρτριτζ Καλβοκορέσης

Ο **Τζορτζ Πάρτριτζ Καλβοκορέσης** (, 3 Απριλίου 1847 - 10 Σεπτεμβρίου 1932) ήταν υποναύαρχος του Πολεμικού Ναυτικού των Ηνωμένων Πολιτειών. Ήταν υιός του υποπλοίαρχου Τζωρτζ Μουζάλα Καλβοκορέση, υιοθετημένος υιός του υποπλοίαρχου Άλντεν Πάρτριτζ, ιδρυτή του Πανεπιστημίου Νόριτς στο Βερμόντ, και της Ελίζα Φρίλον Χάλσεϊ. Ο Τζορτζ Πάρτριτζ αποφοίτησε από το Πανεπιστήμιο Νόριτς (Τάξη του 1866) και από τη Ναυτική Ακαδημία των Ηνωμένων Πολιτειών Αμερικής (Τάξη του 1869) και είχε μια διακεκριμένη ναυτική καριέρα.

## Βίος και καριέρα
αριστερά|μικρογραφία|Από αριστερά προς τα δεξιά: ο Τζορτζ Πάρτριτζ Καλβοκορέσης σε ηλικία 10 ετών, η μητέρα του Ελίζα Φρίλον Χάλσεϊ Κολβοκορέση και η αδερφή του.
Ο Τζορτζ Πάρτριτζ Καλβοκορέσης γεννήθηκε στο Νόριτς του Βερμόντ στις 3 Απριλίου 1847. Προοριζόταν να είναι μέλος της τάξης του 1866 του Πανεπιστημίου Norwich, αλλά ο Καλβοκορέσης αποχώρησε μετά το τέλος του πρώτου έτους για να υπηρετήσει υπό τον πατέρα του στο USS *Supply*.
Εισήλθε στη Ναυτική Ακαδημία των Ηνωμένων Πολιτειών Αμερικής, που τότε βρισκόταν στο Νιούπορτ του Ρόουντ Άιλαντ, το 1864, κατά τη διάρκεια του Αμερικανικού Εμφυλίου Πολέμου, και αποφοίτησε το 1869.

Ο Κολβοκορέσης υπηρέτησε στις περισσότερες ξένες ναυτικές βάσεις, καθώς και στο Υδρογραφικό Γραφείο στην Ουάσινγκτον, και το 1886 ήταν βοηθός διδασκαλίας σχεδίου στη Ναυτική Ακαδημία των Ηνωμένων Πολιτειών Αμερικής, όπου υπηρέτησε ως δάσκαλος την περίοδο 1893–1896 και ως διοικητής των δόκιμων αξιωματικών το 1905–1909.

Το 1890, οι αξιωματικοί και τα μέλη του Ναυτικού των Ηνωμένων Πολιτειών αφιέρωσαν ένα μνημείο από γρανίτη και μάρμαρο στη μνήμη του υποπλοίαρχου Τζορτζ Ντε Λονγκ και του πληρώματος του USS *Jeannette*. Ο υποπλοίαρχος Τζορτζ Π. Κολβοκορέσης σχεδίασε το μνημείο — έναν σταυρό με σκαλισμένους παγοκρυστάλλους που κρέμονται από αυτόν και που βρίσκεται πάνω σε ένα σωρό λίθων. Η κατασκευή ύψους 7,3 μ. βρίσκεται στο Κοιμητήριο της Ναυτικής Ακαδημίας των ΗΠΑ, με θέα τον ποταμό Σέβερν.
Διακρίθηκε στην υπηρεσία ως εκτελεστικός αξιωματικός στο καταδρομικό *Concord* στη Ναυμαχία του Κόλπου της Μανίλα, την 1η Μαΐου 1898, κατά τον Ισπανοαμερικανικό Πόλεμο, όπου οι Ηνωμένες Πολιτείες πέτυχαν μια αποφασιστική νίκη κατά του Ισπανικού Στόλου, συμβάλλοντας στο τέλος της ισπανικής ναυτικής απειλής και στην καθιέρωση των Ηνωμένων Πολιτειών ως μιας από τις στρατιωτικές «υπερδυνάμεις» του κόσμου.
αριστερά|μικρογραφία|Τζορτζ Πάρτριτζ Καλβοκορέσης, περ. 1900.
Ο διοικητής Έισα Γουόκερ, διοικητής του *Concord*, δήλωσε τα εξής: «Κάθε ένας από τους υφιστάμενούς μου εκτέλεσε πλήρως το καθήκον του με ενθουσιασμό και ζήλο πέρα από κάθε έπαινο. Είμαι ιδιαιτέρως ευγνώμων προς τον εκτελεστικό αξιωματικό, υποπλοίαρχο διοικητή Τζορτζ Π. Κολβοκορέση, για τον ψύχραιμο, μελετημένο και αποτελεσματικό τρόπο με τον οποίο αντιμετώπισε κάθε φάση της δράσης, καθώς και για τη θερμή συνεργασία του στα σχέδιά μου.».

Συμμετείχε στην κατάληψη της Μανίλα στις 13 Αυγούστου 1898 και λίγο αργότερα έγινε εκτελεστικός αξιωματικός του καταδρομικού USS *Olympia*.
Το 1899, έγινε Βετεράνος Μέλος της Επιτροπής Πενσυλβάνιας του Στρατιωτικού Τάγματος των Ξένων Πολέμων. Επίσης, έγινε Μέλος της Επιτροπής Καλιφόρνιας του Στρατιωτικού Τάγματος της Πιστής Λεγεώνας των Ηνωμένων Πολιτειών.Προήχθη σε πλοίαρχο το Φεβρουάριο του 1905 και συνταξιοδοτήθηκε με τον βαθμό του υποναύαρχου στις 30 Ιουνίου 1907.

## Προσωπική ζωή
Ο Κολβοκορέσης παντρεύτηκε τη Μαίρη Ντουάιτ (Μίνι) Μπόλντουιν, η οποία ήταν κόρη του Θίοντορ Έλι Μπόλντουιν. Είχαν μία κόρη και δύο υιούς: την Ίντιθ Μπ., τον Ταγματάρχη Χάρολντ Κολβοκορέση του U.S.M.C., και τον Τζορτζ Μ. (Β΄) Κολβοκορέση. Ο υιός του Τζορτζ Μ. (Β΄) Κολβοκορέση, Συνταγματάρχης Άλντεν Πάρτριτζ Καλβοκορέσης, του Στρατού των Η.Π.Α., ανέπτυξε τον πρώτο δορυφορικό χάρτη των Ηνωμένων Πολιτειών.

Το 1919, ο υποναύαρχος Κολβοκορέσης, του οποίου το όνομα εμφανίζεται στη Σκάλα της Εκατονταετηρίδας στο Πανεπιστήμιο Νόριτς, εκφώνησε μια ομιλία για τον Πλοίαρχο Άλντεν Πάρτριτζ, με αφορμή την 100ή επέτειο από την ίδρυση του Πανεπιστημίου Νόριτς.

Ο Κολβοκορέσης πέθανε στις 10 Σεπτεμβρίου 1932.

## Βραβεία

* Μετάλλιο Ντιούι
* Μετάλλιο Εκστρατείας Εμφυλίου Πολέμου
* Μεταλλείο Ισπανικής Εκστρατείας
* Μετάλλιο Εκστρατείας Φιλιππίνων

## Βαθμοί και ημερομηνίες προαγωγής

* Δόκιμος αξιωματικός - 28 Σεπτεμβρίου 1864
* Αποφοίτηση - 4 Ιουνίου 1869
* Σημαιοφόρος - 12 Ιουλίου 1870
* Καπετάνιος - 18 Ιουνίου 1872
* Υποπλοίαρχος - 1 Ιουλίου 1875
* Υποπλοίαρχος διοικητής - 4 Ιουνίου 1897
* Διοικητής - 30 Ιουνίου 1900
* Πλοίαρχος - 21 Φεβρουαρίου 1905
* Υποναύαρχος - 30 Ιουνίου 1907

## Παραπομπές


## Εξωτερικοί σύνδεσμοι
* 
* 

Κατηγορία:Αμερικανοί υποναύαρχοι
Κατηγορία:Αμερικανοί ελληνικής καταγωγής
Κατηγορία:Απόφοιτοι του Πανεπιστημίου Νόριτς
Κατηγορία:Πρόσωπα του Αμερικανικού Εμφύλιου Πολέμου